মুকরিন বিন আবদুল আজিজ
মুকরিন বিন আবদুল আজিজ (আরবি: مقرن بن عبدالعزيز آل سعود; জন্মঃ ১৫ সেপ্টেম্বর ১৯৪৫) সৌদি আরবের সাবেক যুবরাজ ছিলেন। তিনি ২০০৫ সাল থেকে ২০১২ সাল পর্যন্ত সৌদি গোয়েন্দা সংস্থার মহাপরিচালক হিসেবে দায়িত্বপালন করেছেন। ২০১২ সালের জুলাই মাসে তিনি মন্ত্রীর মর্যাদায় বাদশাহ আবদুল্লাহর উপদেষ্টা ও বিশেষ দূত নিযুক্ত হয়েছিলেন। ২০১৩ সালের ১ ফেব্রুয়ারি বাদশাহ আবদুল্লাহ তাকে দ্বিতীয় উপপ্রধানমন্ত্রী হিসেবে নিয়োগ দেন। ২০১৪ সালের ২৭ মার্চ তিনি উপযুবরাজ হিসেবে নিয়োগ পান। ২০১৫ সালের ২৩ জানুয়ারি বাদশাহ আবদুল্লাহর মৃত্যুর পর সালমান বাদশাহ এবং মুকরিন যুবরাজ ও প্রথম উপপ্রধানমন্ত্রী হন। ২০১৫ সালের ২৯ এপ্রিল সালমান তার পরিবর্তে মুহাম্মদ বিন নায়েফকে যুবরাজ নিযুক্ত করেন।